Lee Remick. Lee Ann Remick (; 1935-yil 14-dekabr – 1991-yil 2-iyul) – amerikalik aktrisa va qoʻshiqchi. Lee Remick „Days of Wine and Roses“ (1962) filmidagi ijrosi uchun eng yaxshi aktrisa yoʻnalishida Oscar mukofotiga nomzod boʻlgan. Remick „A Face in the Crowd“ (1957) filmida debyut qilgan. Uning ijro etgan kino rollari orasida „Anatomy of a Murder“ (1959), „Wild River“ (1960), „Days of Wine and Roses“ (1962), „No Way to Treat a Lady“ (1968), „The Detective“ (1968), „The Omen“ (1976), „The Europeans“ (1979) va boshqalar bor. Lee Remick „The Blue Knight“ (1973) filmidagi roli uchun Oltin globus mukofotini qoʻlga kiritgan. „Jennie: Lady Randolph Churchill“ (1974) mini-serialida bosh rolni ijro etgani uchun esa „Eng yaxshi ayol roli“ nominatsiyasida BAFTA mukofotini qoʻlga kiritgan. 1991-yil aprel oyida "Hollywood Walk of Fame" yulduzini qabul qilib oldi. Remick teatrda ham ishlagan va 1966-yilda „Wait Until Dark“ pyesasidagi Broadway roli uchun eng yaxshi teatr aktrisasi nominatsiyasida Tony mukofotiga nomzod boʻlgan. Hayoti. Remick Massachusets shtatining Quincy shahrida aktrisa Gertrude Margaret (qizlik familiyasi: Waldo) va koʻplab butiklar egasi boʻlgan Francis Edwin „Frank“ Remicklar oilasida dunyoga kelgan. Uning Bruce ismli akasi bor. Uning onasi tomonidan katta buvilaridan biri Eliza Duffield Angliyada tugʻilgan minister boʻlgan. Remick Swoboda raqs maktabi va Hewitt maktabida oʻqigan. Karyerasi. Broadvay va televideniya. Remick oʻzining Broadvay teatridagi ilk debyutini 18 yoshida 1953-yilda „Be Your Age“ spektaklida qilgan. „Armstrong Circle Theatre“, „Studio One in Hollywood“, „Robert Montgomery Presents“, „Kraft Television Theatre“ va „Playhouse 90“ kabi teleseriallarning epizodlarida ikkinchi darajali rollarini ijro etgan. Kino yulduzligi. Remick Otto Premingerning „Anatomy of a Murder“ (1959) filmida ijro etgan obrazi bilan mashhur boʻlgan. Remick „Wild River“ (1960) filmida suratga tushgan boʻlib, unda Montgomery Clift va Jo Van Fleet birgalikda rol oʻynagan. Oʻsha yili Richard Burton bilan „The Tempes“ filmining televizion versiyasida Miranda rolini oʻynagan. Remick Yves Montand bilan birga „Sanctuary“ (1961) filmida rol ijro etgan. Televizorda „The Farmer’s Daughter“ (1962) filmida koʻrinish bergan. Bleyk Edvardsning „Experiment in Terror“ (1962) trillerida ham rol oʻynagan. Oʻsha yili Edvards rejissyori boʻlgan „Days of Wine and Roses“ (1962) filmidagi Jek Lemmonning spirtli ichimliklarni isteʼmol qiluvchi rafiqasi roli uchun „Eng yaxshi ayol roli“ nominatsiyasida Oscar mukofotiga nomzod boʻlgan. Merilin Monro „Somethingʻs Got to Give“ komediyasini suratga olish paytida ishdan boʻshatilganida, studiya Remick uning oʻrniga rolni ijro etishni taklif qilgan. Remick Laurence Harvey bilan „The Wheeler Dealers“"" (1963), James Garner bilan esa „The Running Man“ (1963) filmlarida suratga tushgan.